钦定古今图书集成/理学汇编/学行典/第175卷 > 柯之来
## 钦定古今图书集成/理学汇编/学行典/第175卷 > 柯之来

按《池州府志》：“柯之来，字咸虚，少博洽，有盛名，长遂覃
心濂洛关、闽之学，而以象山、馀姚为宗，然不为苟同。
尝著《朱子三大辨》，于陆氏微义一一析而正之。又言
湛若水诸经论解优于新建，新建春王正月之辩，则大非也。独行硁硁，淡于荣进，不治家人生产，敕外事
勿与通。年七十九，口不绝吟，手不停披，谈南宋理学，
条贯源流，划如指掌，江左耆儒”，一人而已。